কোত দিভোয়ারের জেলা

কোত দিভোয়ার বা আইভরি কোস্টের জেলাগুলি  (ফরাসী: districts de Côte d’Ivoire) হল দেশের প্রশাসনিক উপবিভাগের প্রথম স্তর। ২০১১ খ্রীস্টাব্দে প্রশাসনিক ব্যবস্থাকে বিকেন্দ্রীকরণ করার উদ্দেশ্যে এই জেলাগুলি গঠন করা হয় কিন্তু প্রকৃতপক্ষে এদের মধ্যে বেশীরভাগই এখনও পর্যন্ত সরকারীভাবে স্বয়ংক্রিয়তা লাভ করতে পারেনি।

এখানে সর্বমোট ১৪টি জেলা বর্তমান, যার মধ্যে ইয়ামুসুক্রো ও আবিদজাঁ শহরকে কেন্দ্র করে দুটি স্বশাসিত জেলা গড়ে উঠেছে। বাকি ১২টি জেলাকে পুনরায় ৩১টি রিজিওন-এ বিভক্ত করা হয়েছে,যা পুনরায় ডিপার্টমেন্ট নামক ১০৮টি তৃতীয় স্তরে উপবিভক্ত। ডিপার্টমেন্টগুলোর শাসনভার আবার ৫০১টি সাব্‌-‌প্রীফেক্টরের মধ্যে বন্টিত হয়। এছাড়াও কমিউন হল প্রশাসনের সর্বনিম্ন স্তর যা খুবই কম সংখ্যক আছে। স্বশাসিত জেলাগুলিতে যদিও রিজিওনের অস্তিত্ব নেই কিন্তু ডিপার্টমেন্ট, সাব্‌-‌প্রীফেক্টর ও কমিউন বিভাগগুলি বর্তমান

 শাসনতন্ত্র এবং তার ভূমিকা 
প্রতিটি জেলার প্রশাসনিক প্রধান হলেন গভর্নর। রাষ্ট্রের জাতীয় সরকারের মন্ত্রীসভার সদস্যরা (ক্যাবিনেট) এই গভর্নরকে নিযুক্ত করবেন। যদিও দুটি স্বশাসিত জেলা ছাড়া বাকি জেলা গুলির গভর্নরের মনোনয়ন এখনও সম্পন্ন হয়নি।এই নিষ্ক্রিয়তার কারণ হল, রিজিওনগুলির প্রীফেক্টরদের মধ্যে এই ধারণা বর্তমান যে গভর্নরেরা তাঁদের ক্ষমতা ও দায়িত্বের অন্যায়ভাবে অপপ্রয়োগ করতে পারেন।

জেলাগুলির হাতে চারটি প্রাথমিক দায়িত্ব ন্যস্ত করা হয়েছে

১। জেলার প্রধান উন্নয়ন প্রকল্পগুলির তদারকি করা।

২। রাষ্ট্রের বিনিয়োগকে সমগ্র জেলার মধ্যে সুষমভাবে বণ্টন করা যাতে বিভিন্ন অঞ্চল গুলির মধ্যে অসাম্য না থাকে।

৩। বৃহৎগোষ্ঠী সমূহের অর্থনৈতিক ও সাংস্কৃতিক সম্ভাবনাগুলির পৃষ্ঠপোষকতা করা, এবং

৪। বিভিন্ন রিজিওনগুলির মধ্যেকার বিরোধ হলে তা দমন করা।

জেলা এবং রিজিওনগুলির সুস্পষ্ট প্রশাসনিক সীমারেখা এখনও পর্যন্ত নির্দিষ্ট করা যায়নি। আর অ-স্বশাসিত জেলাগুলির ক্ষেত্রে গভর্নরের অভাব থাকায় জেলার সক্রিয় প্রশাসন এখনও কার্যকর হয়নি।

জেলার তালিকা  
উপর্যুক্ত ১৪টি জেলার তালিকা, জেলার রাজধানী ও জেলার রিজিওনগুলি নীচের তালিকায় দেওয়া হল।
থাম্ব|296x296পিক্সেল|আইভরি কোস্টের বর্তমান জেলা মানচিত্র।
+ক্রমজেলাজেলার
রাজধানীরিজিওনরিজিওনের
সদরজেলার
জনসংখ্যারিজিওনের
জনসংখ্যাজেলার ক্ষেত্রফল
(বর্গকিমি)১)আবিদজাঁ৪৭,০৭,৪০৪২,১১৯২)বা-সাসাঁদ্রাসাঁ-পেদ্রোবোকলেসাসাঁদ্রা২২,৮০,৫৪৮৪,০০,৭৯৮২৫,৮০০নাওয়াসুব্রে১০,৫৩,০৮৪সাঁ-পেদ্রোসাঁ-পেদ্রো৮,২৬,৬৬৬৩)কোমোয়েআবঁগুরুঅ্যাঁদেনি-জুবল্যাঁ        আবঁগুরু১২,০৩,০৫২৫,৬০,৪৩২১৪.১৭৩স্যুদ-কোমোয়েআবোয়াসো৬,৪২,৬২০৪)দ্যঁগেলেঅদিয়ঁনেফোলঁমিনিয়াঁ২,৮৯,৭৭৯৯৬,৪১৫২০,৯৯৭কাবাদুগুঅদিয়ঁনে১,৯৩,৩৬৪৫)গো-জিবুয়াগানোয়াগোগানোয়া১৬,০৫,২৮৬৮,৭৬,১১৭১৭,৫৮০লো-জিবুয়াদিভো৭,২৯,১৬৯৬)লাক্‌দ্যম্‌বোক্‌রোবেলিয়েয়ামুসুক্রো১২,৫৮,৬০৪৩,৪৬,৭৬৮২৮,৫০০ইফুদাউক্রো৩,১১,৬৪২মরনুবঁগুয়ানু৩,৫২,৬১৬নজিদ্যম্‌বোক্‌রো২,৪৭,৫৭৮৭)লাগুনেদাবুআনিয়েবি-তিয়াসাআগবোভিল১৪,৭৮,০৪৭৬,০৬,৮৫২২৩,২৮০গ্রাঁদ্‌-পঁদাবু৩,৫৬,৪৯৫লা-মেআদজোপে৫,১৪,৭০০৮)মঁতানমাঁকাভালিগিগ্‌লো২৩,৭১,৯২০৪,৫৯,৯৬৪৩১,০৫০গুয়েমঁদুয়েকুয়ে৯,১৯,৩৯২তঁকপিমাঁ৯,৯২,৫৬৪৯)সাসাঁদ্রা-মারাউয়েদালোয়াওত্‌-সাসাঁদ্রাদালোয়া২২,৯৩,৩০৪১৪,৩০,৯৬০২৩,৯৪০মারাউয়েবুয়াফ্‌লে৮,৬২,৩৪৪১০)সাভানকোরওগোবাগুয়েবুন্দিয়ালি১৬,০৭,৪৯৭৩,৭৫,৬৮৭৪০,২১০পোরোকোরওগো৭,৬৩,৮৫২চোলোগোফের্‌কেসেদুগু৪,৬৭,৯৫৮১১)ভ্যালে দ্যু বাঁদামাবুয়াকেবেকেবুয়াকে১৪,৪০,৮২৬১০,১০,৮৪৯২৮,৫১৮হাম্বোলকাতিওলা৪,২৯,৯৭৭১২)ওরোবাসেগ্যুয়েলাবেরেমাঁকোনো৮,৪৫,১৩৯৩,৮৯,৭৫৮৩১,০৮৮বাফ্যাঁতুবা১,৮৩,০৪৭ওরোদুগুসেগ্যুয়েলা২,৭২,৩৩৪১৩)ইয়ামুসুক্রো৩,৫৫,৫৭৩৩,৫০০১৪)জাঁজাঁবঁদুকুবুনকানিবুনা৯,৩৪,৩৫২২,৬৭,১৬৭৩৮,২৫১
থাম্ব|364x364পিক্সেল|২০১১র পূর্বে রিজিওনগুলির বিন্যাস।

 ২০১১র পূর্বে রিজিওনগুলির বিন্যাস 
২০১১র পূর্বে আইভরি কোস্টের প্রশাসনের প্রথম স্তর ১৯টি রিজিওনে বিভক্ত ছিল। ২০১১ থেকে রিজিওনগুলি ১৪টি জেলা (১২টি সাধারণ ও ২টি স্বশাসিত) হিসেবে পরিচিতি পায়। পূর্বতন রিজিওনগুলি কি কি পর্যায়ের মাধ্যমে ১৪টি জেলায় পর্যবসিত হল তার একটা সারসংক্ষেপ নীচে দেওয়া হল।

 বৃহত্তম শহর আবিদজাঁ ও রাজনৈতিক রাজধানী ইয়ামুসুক্রো ও তাদের পার্শ্ববর্তী এলাকাগুলিকে আলাদা করে দুটি স্বশাসিত জেলা গঠন করা হয়। আবিদজাঁ আগে লাগ্যুনে রিজিওনের অংশ ছিল আর ইয়ামুসুক্রো লাক্‌ রিজিওনের অন্তর্ভুক্ত ছিল।
 ১৯টি রিজিওনের মধ্যে দেশের উত্তরভাগের দ্যঁগেলে, সাভান, ভ্যালে দ্যু বাঁদামা এবং জাঁজাঁ কে তাদের এলাকার কোনোওরকম পরিবর্তন না করেই জেলায় পুনঃ রূপায়িত করা হয়।
 সাবেক আনিয়েবি রিজিওন ও লাগ্যুনে রিজিওনের অবশিষ্টাংশ নিয়ে নূতন লাগ্যুনে জেলা গঠিত হয়।
 নতুন ওরোবা জেলা গঠনের উদ্দেশ্যে সাবেক বাফ্যাঁ রিজিওন ও ওরোদুগু রিজিওনকে একত্রীত করা হয়েছে।
 নতুন বা-সাসাঁদ্রা জেলা তৈরীর জন্য ফ্রেস্কো ডিপার্ট্মেন্টকে স্যুদ-বাঁদামা রিজিওন থেকে বা-সাসাঁদ্রা রিজিওনে স্থানান্তরিত করা হয়েছে আর স্যুদ-বাঁদামা রিজিওনের বাকি অংশকে ফ্রোমাজে রিজিওনের সাথে যুক্ত করে গো-জিবুয়া জেলা গঠন করা হয়েছে।
 সাবেক দিস্‌-উইত্‌ মঁতান আর ময়ঁ-কাভালি রিজিওনকে যুক্ত করে নতুন মঁতান জেলা গঠিত হয়।
 সাবেক ওত্‌-সাসাঁদ্রা আর মারাউয়ে রিজিওনকে যুক্ত করে নতুন সাসাঁদ্রা-মারাউয়ে জেলা গঠিত হয়।
 সাবেক নজি-কোমোয়ে আর লাক্‌ রিজিওনের অবশিষ্টাংশকে যুক্ত করে নতুন লাক্‌ জেলা গঠিত হয়।
 সাবেক ময়ঁ-কোমোয়ে আর স্যুদ-কোমোয়ে রিজিওনকে যুক্ত করে নতুন কোমোয়ে জেলা গঠিত হয়।

 আরও দেখুন 
ISO 3166-2:CI আইভরি কোস্টের জেলাসমূহ

 তথ্যসূত্র 

বিষয়শ্রেণী:কোত দিভোয়ারের জেলা
বিষয়শ্রেণী:আইভরি কোস্টের উপবিভাগ
বিষয়শ্রেণী:দেশের প্রশাসনিক উপবিভাগের তালিকা
বিষয়শ্রেণী:আফ্রিকার দেশের প্রশাসনিক উপবিভাগ
বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:২০১১-এ প্রতিষ্ঠিত রাষ্ট্র ও অঞ্চল
বিষয়শ্রেণী:২০১১-এ আইভরি কোস্টে প্রতিষ্ঠিত